The King and I (cinta de 1956)

:*Iste ariclo ye sobre una cinta de cine musical de cine estausunidense estrenada en 1956; ta atros usos, se veiga *'The King and I** y **The King and I (cinta)*.


***The King and I*** (títol orichinal en [[Idioma anglés|anglés]], en [[Idoma aragonés|aragonés]] ***O rei y yo***, estrenada en [[Aragón]] con o suyo títol traduciu enta lo [[Idioma castellano|castellano]] como ***El rey y yo***) ye una [[cinta]] de [[cine estausunidense]] de [[cine de drama]] [[Cine biografico|biografico]] [[Cine musical|musical]] estrenada l'anyo [[1956]] dirichida por [[Walter Lang]] seguntes un [[guión adaptau]] por [[Ernest Lehman]] (basau en *The King and I*, un musical de [[1951]] de [[Richard Rodgers]] y [[Oscar Hammerstein II]] basau en *Anna and the King of Siam*, una [[novela]] publicada en [[1944]] por [[Margaret Landon]]), con una [[banda sonora orichinal]] d'[[Alfred Newman]] y [[Ken Darby]], una [[dirección de fotografía]] de [[Leon Shamroy]], una [[producción cinematografica]] de [[Charles Brackett]] ta la [[productora cinematografica]] *20th Century-Fox*. De l'[[elenco]] d'[[actor]]s d'a cinta en fan parte,entre d'atros, [[Deborah Kerr]], [[Yul Brynner]], [[Rita Moreno]], [[Terry Saunders]], [[Martin Benson]], [[Rex Thompson]], [[Patrick Adiarte]], [[Alan Mowbray]], [[Geoffrey Toone]], [[Carlos Rivas]] y [[Judy Dan]].

*Anna* ye una muller [[Reino Uniu|britanica]] que ha quedau vidua y la han contractau como [[institutriz]] d'os fillos d'o rei de [[Tailandia|Siam]], *Mongkut*. Cuan i plega en [[Bangkok]] en [[1862]] troba que lo rei li ha destinau como vivienda lo suyo propio [[arem]] en cuantas d'a casa individual que li heba promeso. Atamas d'ixo, prencipia lo suyo treballo con os fillos d'o rei. Bel día lo rei la convoca ta comentar-li que li han plegau zanzorrias de que en a cort britanica lo consideran cuasi que como un salvache, y  *Anna* li dix que lo millor ye de fer una fiesta d'homenache ta lo nuevo [[embaixador]] britanico ta asinas amostrar que no ye garra salvache. En a fiesta se representa una versión muit adaptada a la mentalidat siamesa d*'Uncle Tom's Cabin*. A fiesta ye un exito, pero en rematar se fuga una d'as muitas esposas d'o rei con un choven que yera lo suyo amant y ixo fa que amas de morir l'amant en a fuchida, o rei ordene matar a la suya esposa infidel, recibindo d*'Anna* lo comentario de que sí que en ye, de salvache, y negando-se a continar con o suyo treballo d'institutriz. Tanimientres, antes de que marche li comunican a *Anna* que lo rei ye greument [[Malautía|malauto]] y que bien luego morirá.

A cinta s'ambienta en l'anyo [[1862]] en [[Bangkok]] en [[Talandia]] y las suyas escenas se filmoron en os [[20th Century Fox Studios]] en [[Los Angeles]] ([[California]]).

*The King and I* ye una cinta que ha recibiu cuantos [[Lista de premios cinematograficos|premios]] y nominacons, en destacando cinco [[Premios Oscar]] ([[Premio Oscar a lo Millor Actor|Millor Actor]], [[Premio Oscar a lo Millor Disenyo de Producción|Dirección Artistica en Color]], [[Premio Oscar a lo Millor Disenyo de Vestuario|Disenyo de Vestuario]], [[Premio Oscar a la Millor Banda Sonora Orichinal|Banda Sonora Orichinal]] y [[Premio Oscar a lo Millor Soniu|Millor Soniu]]), amás d'atras cuatre nominacions ([[Premio Oscar a la Millor Cinta|Millor Cinta]], [[Premio Oscar a lo Millor Director|Millor Director]], [[Premio Oscar a la Millor Actriz|Millor Actriz]] y [[Premio Oscar a la Millor Fotografía|Millor Fotografía en Color]]) en [[1957]] mientres a [[29ena edición d'os Premios Oscar|29<sup>ena</sup> edición]] d'os Premios Oscar; y dos [[Premios Globos d'Oro]] ([[Premio Globo d'Oro a la Millor Cinta de Musical u Comedia|Millor Cinta de Musical u Comedia]] y [[Premio Globo d'Oro a la Millor Actriz de Musical u Comedia|Millor Actriz de Musical u Comedia]]), amás d'atras dos nominacions ([[Premio Globo d'Oro a lo Millor Actor de Musical u Comedia|Millor Actor de Musical u Comedia]] y [[Premio Globo d'Oro a la Millor Cinta Promotora de l'Entendimiento Mundial|Millor Cinta Promotora de l'Entendimiento Mundial]]) en [[1957]] mientres a [[14ena edición d'os Premios Globos d'Oro|14<sup>ena</sup> edición]] de ditos premios.

== Elenco ==


== Se veiga tamién ==
* [[Cine en 1956]].
* [[Cintas de 1956]].

== Referencias ==


== Vinclos externos ==

*  [https://www.imdb.com/title/tt0049408/ *The King and I*] en [[Internet Movie Database]].
*  [https://www.tcm.com/tcmdb/title/80309/enwp *The King and I*] en [[TCM Movie Database]].
*  [https://catalog.afi.com/Catalog/moviedetails/51891 *The King and I*] en l*'American Film Institute Catalog* de l*'American Film Institute''.